ডেভিড ওয়ার্নার
নিউ সাউথ ওয়েলস প্রদেশের সিডনির উত্তরাংশের উপকণ্ঠে প্যাডিংটন এলাকায় ডেভিড ওয়ার্নার জন্মগ্রহণ করেন। ১৩ বছর বয়সে বল শূন্যে মারার অভ্যাসের কারণ কোচ তাকে ডানহাতে ব্যাটিং করার পরামর্শ দেন। কিন্তু এক মৌসুম পর তার মা শিলা ওয়ার্নার তাকে পুণরায় একই অবস্থানে নিয়ে যান। সিডনি কোস্টাল ক্রিকেট ক্লাবের পক্ষে বামহাতে ব্যাটিং করে তিনি অনূর্ধ্ব-১৬ দলের রান সংগ্রহের রেকর্ড ভঙ্গ করেন। ১৫ বছর বয়সে ইস্টার্ন সাবার্ব ক্লাবের পক্ষে প্রথম গ্রেড ক্রিকেটে অভিষেক হয় তার। এরপর অনূর্ধ্ব-১৯ দলের হয়ে শ্রীলঙ্কা সফর করেন ও রাজ্য দলের পক্ষে চুক্তিবদ্ধ হন। তিনি মাত্রাভিল পাবলিক স্কুল ও র‌্যান্ডউইক বয়েজ হাই স্কুলে অধ্যয়ন করেন।
আলবার্ট ওয়ার্ড
লিডসের ওয়াটারলু এলাকায় ওয়ার্ডের জন্ম। ইয়র্কশায়ারের পক্ষে চার খেলায় অংশ নিয়েছেন তিনি। ১৮৮৬ সালে ব্রাডফোর্ড পার্ক এভিনিউতে মিডলসেক্সের বিপক্ষে তাঁর প্রথম-শ্রেণীর ক্রিকেটে অভিষেক ঘটে। এ খেলাতেই তিনি তাঁর ব্যক্তিগত সর্বোচ্চ ২২ রান তুলেছিলেন। ১৮৮৯ থেকে ১৯০৪ সময়কালে ৩৩০টি খেলায় অংশগ্রহণ করেন তিনি। ১৯০২ সালে আর্থিক সুবিধাগ্রহণের খেলায় ১৭৩৯ পাউন্ড লাভ করেন তিনি। নয়বার এক মৌসুমে সহস্রাধিক রান সংগ্রহ করেন। ১৯০০ সালে ১৫১১ রান তুলেন ৩৭.৭৭ গড়। প্রথম-শ্রেণীর ক্রিকেটে নিজস্ব সর্বোচ্চ ২১৯ রান করেন স্টডার্ট দলের সদস্যরূপে। ১৮৯৫ সালে অ্যাডিলেডে দক্ষিণ অস্ট্রেলিয়ার বিপক্ষে এ সংগ্রহটি গড়েন। টেস্টে সর্বোচ্চ ১১৭ রান তুলেন। ১৮৯৪ সালে সিডনিতে স্বাগতিক অস্ট্রেলিয়ার বিপক্ষে এ রান তুলেন তিনি।